[Video] Angelique Gerber nooi jou in haar huis | Maroela Media
Angelique Gerber en Jacques Potgieter (Foto: Facebook)
Die gewilde Afrikaanse aktrise Angelique Gerber is binnekort in haar eie splinternuwe werklikheidsreeks op die TV-kanaal VIA te sien.
Angelique en Jr. gaan oor Gerber se ervaring van ma-wees en die lesse wat sy as jong ma leer.
Gerber en haar man, die rugbyspeler Jacques Potgieter, het op 16 November hul eersteling, klein Jacques, in die wêreld verwelkom.
Die glanspaar het in Julie verlede jaar hul swangerskap aangekondig nadat hulle op 11 Junie op die Eureka-wynlandgoed net buite Durbanville in die Wes-Kaap getroud is. Hulle is al sedert Augustus 2014 in 'n verhouding.
"Niks kon my op ouerskap voorberei nie," vertel die aktrise in die lusmaker vir die reeks. "Elke episode is 'n dagboek aan my seun, sodat hy kan sien hoe spesiaal hy vir ons is wanneer hy groot is."
Angelique en Jr. is van 12 April elke Woensdag om 20:30 op VIA-kanaal 147.
Ai, wie stel tog nou hierin belang?
Ek verstaan nie wat is al die ervarings wat sy ons gaan van vertel nie? Sy is net v 4 maande al 'n ma en dan wil sy ander vertel v moederskap? Sy het geen geloofwaardigheid nie? Ons het 4 kinders. Ek is 'n tuisbly ma met min ondersteuning v familie en grootouers. Ek het 'n huishulp en let wel geen nanny. Ek is "hands on". Jammer VIA ek gaan nie my kosbare tyd aan so 'n program afstaan nie. Wil glad nie neerhalend klink nie, maar wat gaan A en Jr my leer v moederskap/ ouerskap.
Dom soos grond
Ek meen rêrig.. kwaad vir myself omdat ek actually op die artikel gekliek het. Simpel verby.
Glad nie nuuswaardig vir my nie, kyk ook nie daai kanaal nie.
Wel dit is groot nuus, sekerlik wereldnuus !Dis die eerste keer in menseheugenis dat beide die man en vrou swanger is aldus Maroela Media ….. Komaan, sy is swanger, hy is nie